**ELŐTERJESZTÉS**

**Körmend Város Önkormányzata Képviselő-testülete 2017. december 19-i ülésére**

**Tárgy:** ALPOLGÁRMESTERI BESZÁMOLÓ

Tisztelt Képviselő-testület!

Alpolgármesteri beszámolómat az alábbiak szerint tárom Önök elé:

*Az önkormányzatot 2017. évben az alábbi programokon képviseltem:*

2017.március 03.

**Határőr Nyugdíjas Klub közgyűlése**

2017.március 04.

**CastrumSec-Dinamica SE közgyűlése**

2017.március 18.

**Y09 Postagalamb Egyesület díjkiosztó rendezvénye**

2017.március 23.

**Bűnmegelőzési és Közbiztonsági Bizottság ülése**

2017.március 28.

**Városfejlesztési és Városüzemelési Bizottság ülése**

2017.április 07.

**Angol Nyelvű Drámafesztivál megnyitása**

2017.április 13.

**Városfejlesztési és Városüzemelési Bizottság ülése**

2017.április 19.

**Bűnmegelőzési és Közbiztonsági Bizottság ülése**

2017.április 27.

**A körmendi Vadászlak és természeti környezetének megújítása című projekt zárása**

2017.április 28.

**Rába-parti Zenei Diákfesztivál megnyitása**

2017. április 29. - május 01.

**Európa Napok 2017. Körmend rendezvényei**

2017.május 04.

**Járási Közbiztonsági Egyeztető Fórum**

2017.május 28.

**Hősök Napja városi megemlékezés**

2017.június 02.

**Vegyeskar Egyesület Várkoncert**

2017.június 04.

**Nemzeti Összetartozás Napja**

2017.június 17.

**Körmend VSE Bajnok Avatás**

2017.június 30.

**Budai SE. Teke Szakosztály 2016-2017-es záró vacsorája**

2017.július 07.

**Körmendi Polgárőr Egyesület 20 Éves Jubileumi Közgyűlése**

2017.július 08.

**Körmendi Romanap Megnyitása**

2017.július 10.

**Négy Város Tornája- résztvevők fogadása**

2017.július 30.

**Négy Város Tornája**

2017.augusztus 13.

**Körmendi Napok rendezvényei**

2017.augusztus 14.

**Született Tehetségek V. című, körmendiamatőr alkotók munkáit bemutató kiállításmegnyitása**

2017.augusztus 14.

**Séta Körmenden című fotópályázat megnyitója**

2017.szeptember 23.

**Szent Erzsébet-nap elnevezésű rendezvény megnyitása**

2017. szeptember 24.

**AlojzijKozár aboldogok közzött – szentmise a horvátnádaljai templomban**

2017.október 06.

**Aradi Vértanúk Napja**

2017. október 16.

**Körmendi Járási Helyi Védelmi Bizottság ülése**

2017. október 23.

**Városi Ünnepség az1956-os forradalom és szabadságharc 61. évfordulója alkalmából**

2017.október 27.

**Városi Kiállítóterem ünnepélyes átadása**

**Körmend, a 773. éves város – Ünnepség és városi elismerések átadása**

Alpolgármesterként nyomon követtem Körmend Város Gondnoksága tevékenységét is, amely kapcsán az alábbi beszámolót teszem:

**Körmend Város Gondnoksága**

***Személyi feltételek:***

Körmend Város Gondnoksága jelenleg 29 fő alkalmazottal végzi összetett feladatait.

intézményvezető 1 fő

művezetők 3 fő

(1 fő nyugdíj 2017 dec.-től, 1 fő 2018 márc.-tól)

adminisztrátor 2 fő

élelmezési adminisztrátor 1 fő

ingatlan-kezelés adminisztrátor 1 fő

ingatlan-kezelés műszaki 1 fő

anyagbeszerző, gépkezelő 1 fő

uszoda, sportcsarnok takarító 2 fő

uszodamester 2 fő

**Eddig összesen 14 fő**

kastély karbantartó 1 fő

kertész 1 fő

lakatos 1 fő

szerelő 1 fő

gépkezelő 4 fő

segédmunkás 7 fő

**Összesen 29 fő**

Az állomány eloszlásából látszik, hogy egyéb feladatok ellátása (adminisztráció, étkezési díj, ingatlankezelés, műhelymunka, uszoda, sportcsarnok) miatt a létszámkeret közel fele nem a közterületeken végzendő feladatok végrehajtásáért felel. A 2018 évre kisebb problémát okoz a művezetői állományból nyugdíjba vonuló 2 fő pótlása, mint az alacsony számú képzett munkaerő (gépkezelő) kipótlása. A jelenlegi közalkalmazotti bérrendszer feszültségei és mértéke nem vonzza ebbe a beosztásba elhelyezkedni vágyókat. Az évek során nyugdíjba vonult gépkezelők (elmúlt 3 évben 5 fő) pótlása nagyon nehéz.

A segédmunkások létszáma a közfoglalkoztatottak közül időnként kiegészíthető, 3 fő volt közfoglalkoztatott ma már az intézmény alkalmazottja. Sajnos az intézményhez irányított közfoglalkoztatottak legtöbbje a 8 általánost sem végezték el, szinte lehetetlen szakemberhez jutni.

***Tárgyi feltételek:***

Az intézmény telephelyén álló épületek már 1960-as, 70-es években is a városi feladatok ellátásához adtak helyszínt. Állaguk erősen romlott, az irodaépület és a műhely a hozzákapcsolódó kiszolgáló helyiségekkel felújításra szorul, amire nem látszik sajnos jelenleg a fedezet, mivel az Önkormányzat egyáltalán nem kap állami támogatást a városüzemeltetési feladatok ellátására.

A kézi szerszámok (seprűk, gereblyék, lapátok, kapák, lombseprűk, stb.) pótlása folyamatosan szükséges természetes elhasználódásuk és rongálások, elveszések miatt.

A munkavégzéshez rendelkezésre álló gépállomány elöregedett, ezért az Önkormányzat megkezdte azok pótlását, a két évvel ezelőtt beszerzett gépek termelékenysége megfelelő.

A természetes elhasználódásból adódóan szükséges a motoros kisgép állomány folyamatos frissítése. A damilos fűkaszák mellett a magassági ágvágók, sövénynyírók, fűnyíró gépek és az önjáró fűkaszák is nagy terhelésnek vannak kitéve, ami növeli a szerviz költségeket, kiesésük komoly problémát okoz a folyamatos munkavégzésben.

Anyagbeszerzéshez, gépek, eszközök munkaterületre juttatásához jelenleg 2 db kisteherautó áll rendelkezésre.

***Feladatkörök:***

A teljesség igénye nélkül, Körmend Város Gondnoksága végzi a zöldterületek karbantartását, a közterületek parkosítását, tisztántartását, utak, járdák kerékpárutak állagának szinten tartását (amíg lehet), közlekedési táblák, útburkolatok, burkolati jelek pótlását, karbantartását, városi csapadékrendszer működőképességének megőrzését. Téli időszakban az utak, járdák, kerékpárutak síkmentesítését, takarítását, 24 órás készenlét mellett.

Az uszoda és a sportcsarnok üzemeltetési feladatai között a takarítás, uszodai gépészet üzemeltetése, úszómesteri feladatok, karbantartás, valamint az egységben működő gépészet (tűzjelző rendszer, vészvilágítás, fűtés, szellőzés) napi szintű ellenőrzése, a havi karbantartásokon való közreműködés. A nem rendszeres események, rendezvények feltételeinek biztosítása (diák versenyek, ünnepségek, szalagavatók, újévi koncert, stb.).

Körmend Város Gondnoksága égisze alatt történik a piac üzemeltetése, gombavizsgálat, a nyilvános WC működtetése.

Az ingatlankezelés kb. 350 önkormányzati ingatlan dokumentálását, műszaki állagának ellenőrzését, azok felújítását, javítását takarja, melyhez 1 fő adminisztrátor és 1 fő műszakis kolléga áll rendelkezésre. A sok rongálás, természetes elhasználódásból adódó javítási, karbantartási feladatokat külsős szakemberekkel tudjuk végeztetni. Az ingatlankezelést végző kollégáknak kell nyomon követni a tartozásokat, azok rendezhetőségét, vagy jogi útra terelését, ami rengeteg adminisztrációval jár.

Fentieken túl a városban tartandó rendezvények, ünnepségek előkészítésében, rendezvény alatti takarításban, valamint a rendezvény utáni eredeti állapot visszaállításában is komoly feladat hárul a Városgondnokság állományára.

**ÖSSZEFOGLALÁS:**

A következő időszak legfontosabb feladata a nyugdíjba vonulók megfelelő színvonalon történő pótlása, a bérrendszer költségvetési keretek közötti átalakítása a képzett szakemberek megszerzése érdekében, valamint a tárgyi feltételek folyamatos javítása.

Körmend, 2017. december 01.

**Czvitkovics Gyula s.k.**

**alpolgármester**

**Határozati javaslat**

Körmend Város Önkormányzata Képviselő-testülete az alpolgármester 2017. évi tevékenységéről készült beszámolót elfogadja.

**Bebes István**

**polgármester**